ওষুধের দাম বৃদ্ধি নিয়ে প্রধানমন্ত্রীকে চিঠি মুখ্যমন্ত্রীর

কলকাতা: জীবনদায়ী ওষুধের ৫০ শতাংশ দাম বৃদ্ধি (Medicine Price Hike) নিয়ে প্রধানমন্ত্রীকে চিঠি দিলেন মুখ্যমন্ত্রী। হাঁপানি, গ্লকোমা, থ্যালাসেমিয়া, যক্ষ্মা ও মানসিক অসুস্থতার ওষুধ-সহ আটটি জরুরি প্রয়োজনীয় ওষুধের দাম একধাক্কায় বাড়িয়েছে কেন্দ্রীয় সরকার। এতদিন কোনও ওষুধের দাম একশো টাকা হয়ে থাকলে, দাম বৃদ্ধির ফলে সেটাই এখন কিনতে হবে দেড়শো টাকায়। ওষুধের এই মূল্যবৃদ্ধির জেরে সাধারণ মানুষের উপর বোঝা বাড়াবে। ওষুধের দাম লাফিয়ে বাড়ায় আমজনতা কার্যত দিশেহারা। সাধারণ মানুষের কথা ভেবে প্রধানমন্ত্রী নরেন্দ্র মোদিকে (Narendra Modi) চিঠি দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)।

আরও পড়ুন: আপনারা চান না ভারত ধর্মনিরপেক্ষ থাকুক? মামলাকারীদের প্রশ্ন সুপ্রিম কোর্টের

এমনিতেই ওষুধের খরচ জোগাড় করতে কালঘাম ছুটে গিয়েছে সাধারণ মানুষের। প্রত্যেক পরিবারের কাউকে না কাউকে ওষুধ খেতেই হয়। যাঁদের আর্থিক অবস্থা সচ্ছল নয়, তাঁদের কাঁধে বাড়তি চাপ বাড়ল এই দাম বৃদ্ধি। রাজনাতিক মহলের মতে, যেখানে সরকারের দায়িত্ব মানুষের কাছে নিত্য প্রয়োজনীয় ওষুধ পৌঁছে দেওয়া। সেখানে সরকার এই সিদ্ধান্তে মাথায় হাত সাধারণ মানুষের।